wannaphong/clean_thaiwikipedia huggingface dataset:
# ถนนสมเด็จเดโชฮุนเซน
ถนนสมเด็จเดโชฮุนเซน หรือ สมเด็จเดโชฮุนเซนบูเลอวาร์ด  เรียกอีกอย่างว่า ถนน 271 เป็นบูเลอวาร์ดและถนนนอกเมืองสายหลักในกรุงพนมเปญ เมืองหลวงของประเทศกัมพูชา ตั้งชื่อตาม ฮุน เซน อดีตนายกรัฐมนตรี เปิดใช้งานเมื่อวันที่ 3 เมษายน พ.ศ. 2560 

 เส้นทาง 
ถนนสมเด็จเตโชฮุนเซนเริ่มต้นที่ชานเมืองทางใต้ของเมืองหลวงที่ทางแยกของ ถนน 271 และถนนพระมุนีวงศ์ ถนนสายนี้มีความสำคัญเนื่องจากทอดยาวไปทางใต้ผ่านพื้นที่ชุ่มน้ำของทะเลสาบบึงตุมปุน    และทะเลสาบบึงเจิงเอก    และทำหน้าที่เป็นทางเลี่ยงเมืองไปยังเทศบาลตาเขมา ถนนสายนี้จะสิ้นสุดที่ทางหลวงหมายเลข 2 (NH2) บนพรมแดนกับจังหวัดกันดาล รวมระทาง 

ถนนสมเด็จเตโชฮุนเซนมีความกว้างรวม  ประกอบด้วยถนนขนาด 8 ช่องจราจร (ทิศทางละ 4 ช่องจราจร) พร้อมไหล่ทางความกว้าง  สร้างโดย ฮุน เซน เริ่มก่อสร้างในปี พ.ศ. 2554 และใช้เวลา 6 ปี ด้วยต้นทุน 76 ล้านดอลลาร์สหรัฐKhmer Times, articolo in inglese (04/04/17). ถนนสายนี้ถือเป็นถนนที่กว้างที่สุดที่เปิดใช้งานในพนมเปญ และสร้างขึ้นเพื่อบรรเทาการจราจรบนทางหลวงหมายเลข 2 (NH2) ที่อยู่ใกล้เคียง ซึ่งในช่วงแรกได้รวมเข้ากับโครงสร้างเมืองของมหานคร

 ทางวิ่งฉุกเฉินเครื่องบิน 
ฮุน เซน ได้ให้หน่วยงานที่เกี่ยวข้องไปศึกษาไว้ว่าถนนเส้นดังกล่าวมีศักยภาพในการเป็นทางวิ่งฉุกเฉินสำหรับอากาศยานของกองทัพ และเครื่องบินโดยสารหรือไม่ในวันประกอบพิธีเปิด เนื่องจากเส้นทางมีความกว้างมาก แต่ได้รับการโต้แย้งจากผู้เชี่ยวชาญว่าในทางปฏิบัติหากเปิดใช้งานเส้นทางนี้ บนถนนจะเต็มไปด้วยรถยนต์ซึ่งเป็นอุปสรรค์ต่อการลงจอด รวมถึงการเคลียร์ถนนสำหรับลงจอดอย่างสมบูรณ์อาจจะใช้เวลานานถึง 1-2 ชั่วโมง ซึ่งอากาศยานที่ต้องร่อนลงฉุกเฉินไม่มีเวลามากขนาดนั้น
# ถนนเปรียะฮ์ตรอซ็อกผแอม
ถนนเปรียะฮ์ตรอซ็อกผแอม (, วิถีพฺระตฺรสกแผฺอม) เรียกอีกอย่างว่า ถนน 63 เป็นถนนเขตเมืองในกรุงพนมเปญ เมืองหลวงของประเทศกัมพูชา ตั้งชื่อตาม พระเจ้าแตงหวาน (พระบาทตรอซ็อกผแอม) 

 ประวัติ 
ถนนเปรียะฮ์ตรอซ็อกผแอม เคยได้รับการซ่อมแซมในปี พ.ศ. 2556 ด้วยการวางระบบระบายน้ำให้กับถนนโดยได้รับเงินสนับสนุนจากองค์การความร่วมมือระหว่างประเทศแห่งญี่ปุ่น (ไจกา) หลังจากนั้นได้เกิดปัญหาการซ่อมแซมเนื่องจากไม่มีหน่วยงานรับผิดชอบในการซ่อมแซมคืนผิวจราจร

 เส้นทาง 
ถนนเปรียะฮ์ตรอซ็อกผแอม เป็นถนนเดินรถทางเดียวเริ่มต้นจากทิศทิศใต้ จากถนน 466 ขึ้นมาทางทิศเหนือ ผ่านถนนเหมาเจ๋อตง, ถนนพระสีหนุ ถนนสมเด็จปาน และสิ้นสุดบริเวณตลาดกลาง รวมระยะทางประมาณ
# การป้องกันภัยอาวุธปล่อย
การป้องกันภัยอาวุธปล่อยสถาบันภาษากองทัพไทย กองบัญชาการกองทัพไทย. คำย่อทางทหารภาษาอังกฤษ พิมพ์ครั้งที่สอง, 2563  คือระบบอาวุธหรือเทคโนโลยีที่ใช้ตรวจจับ ติดตาม สกัดกั้น และทำลายมิสไซล์ที่กำลังเข้ามาโจมตี ถูกพัฒนาขึ้นในช่วงสงครามเย็นเพื่อป้องกันภัยขีปนาวุธข้ามทวีปติดหัวรบนิวเคลียร์ แต่ปัจจุบันมีการนำไปใช้ป้องกันภัยอาวุธปล่อยที่ไม่ติดหัวรบนิวเคลียร์

200px|thumb|อาวุธปล่อยต่อต้านขีปนาวุธ "แอร์โรว" ของอิสราเอล
ในปัจจุบัน ประเทศที่พัฒนาระบบป้องกันทางอากาศดังกล่าว ได้แก่ จีน, ฝรั่งเศส, อินเดีย, อิหร่าน, อิสราเอล, อิตาลี, รัสเซีย, ไต้หวัน, สหราชอาณาจักร และสหรัฐ

ประเภท/ระยะของมิสไซล์ที่จะถูกสกัดกั้น
ประเภทหรือระยะของมิสไซล์ที่จะถูกสกัดกั้นแบ่งออกเป็น 3 ระดับได้แก่ ยุทธศาสตร์ (Strategic), ยุทธบริเวณ (Theater) และยุทธวิธี (Tactical) โดยแต่ละประเภทมีข้อกำหนดเฉพาะสำหรับการสกัด ระบบป้องกันภัยที่สามารถสกัดกั้นมิสไซล์ประเภทหนึ่งได้ มักไม่สามารถสกัดกั้นมิสไซล์อีกประเภทได้เสมอไป อย่างไรก็ตาม บางระบบอาจมีความสามารถซ้อนทับกันระหว่างบางประเภท
 ระดับยุทธศาสตร์: เป้าหมายคือขีปนาวุธข้ามทวีป ซึ่งเร็วประมาณ 7 กิโลเมตร/วินาที (มัค 20)
 ระดับยุทธบริเวณ: เป้าหมายคือขีปนาวุธพิสัยกลาง ซึ่งเร็วประมาณ 3 กิโลเมตร/วินาที (มัค 8.7)
 ระดับยุทธวิธี: เป้าหมายคือขีปนาวุธทางยุทธวิธีพิสัยใกล้ ซึ่งส่วนใหญ่เร็วไม่เกิน 1.5 กิโลเมตร/วินาที (มัค 4.5) อาวุธปล่อยต่อต้านมิสไซล์ในกลุ่มนี้มีระยะปฏิบัติการไม่ไกล โดยทั่วไปอยู่ที่ 20–80 กิโลเมตร
อ้างอิง
# กระทรวงการต่างประเทศและสหปฏิบัติการนานาชาติ
กระทรวงการต่างประเทศและสหปฏิบัติการนานาชาติ  เป็นกระทรวงของรัฐบาลที่รับผิดชอบในการเป็นตัวแทนของกัมพูชาต่อประชาคมระหว่างประเทศ กระทรวงดูแลความสัมพันธ์ระหว่างประเทศของกัมพูชา รักษาคณะผู้แทนทางทูตในประเทศอื่น และให้บริการด้านวีซ่า

ข้อมูลเมื่อ พ.ศ. 2567 รัฐมนตรีว่าการกระทรวงการต่างประเทศ คือ นายปรัก สุคน สำนักงานกระทรวงอยู่ในพนมเปญ

 ระบบอีวีซ่า 

thumb|right|โลโก้ e-Visa อย่างเป็นทางการของกัมพูชา

ปัจจุบัน กระทรวงการต่างประเทศและสหปฏิบัติการนานาชาติได้เปิดตัวระบบ e-Visa ซึ่งทำให้ผู้มาเยือนสามารถสมัครวีซ่าท่องเที่ยวกัมพูชาได้ทางออนไลน์ แทนที่จะสมัครผ่านสถานทูตกัมพูชา สิ่งที่ต้องทำคือกรอกแบบฟอร์มสมัครออนไลน์และชำระเงินด้วยบัตรเครดิต หลังจากได้รับวีซ่าทางอีเมลแล้ว ควรพิมพ์และนำติดตัวไปด้วยเมื่อเดินทางไปกัมพูชา นักท่องเที่ยวสามารถสมัครวีซ่ากัมพูชาทางออนไลน์ได้ที่เว็บไซต์อย่างเป็นทางการ

 รัฐมนตรี 

นี่คือรายชื่อรัฐมนตรีว่าการกระทรวงการต่างประเทศและความร่วมมือระหว่างประเทศของกัมพูชา:

 ลำดับ รูป ชื่อ วาระ พรรค จาก ถึง  ราชอาณาจักรกัมพูชาที่หนึ่ง (พ.ศ. 2496–2513) 1 80px ซิม วาร์ 2500 11 มกราคม 2501 สังคมราษฎรนิยม 2 80px แปน นุต 11 มกราคม 2501 10 กรกฎาคม 2501 สังคมราษฎรนิยม 3 80px Truong Cang 2501 2501 สังคมราษฎรนิยม 4 80px ซอน ซาน 10 กรกฎาคม 2501 19 เมษายน 2503 สังคมราษฎรนิยม 5 80px Tep Phan 19 เมษายน 2503 28 มกราคม 2504 สังคมราษฎรนิยม 6 80px ญึก เตียวฬง 28 มกราคม 2504 13 กุมภาพันธ์ 2505 สังคมราษฎรนิยม 7 80px นโรดม กันตล 13 กุมภาพันธ์ 2505 2507 สังคมราษฎรนิยม 8 80px Huot Sambath 2507 2507 สังคมราษฎรนิยม 9 80px คาน์ วิค 2507 2508 สังคมราษฎรนิยม  80px นโรดม กันตล 2508 2509 สังคมราษฎรนิยม 10 80px นโรดม วิริยะ 2509 2509 สังคมราษฎรนิยม 11 80px นโรดม ภูริสสระ 2509 2513 สังคมราษฎรนิยม  สาธารณรัฐเขมร (พ.ศ. 2513–2518) 12 80px แยม ซัมโบร์ 2513 2513 ไม่ฝักใฝ่ฝ่ายใด  80px คาน์ วิค 2513 2515 ไม่ฝักใฝ่ฝ่ายใด 13 80px เซิน หง็อก ถั่ญ 2515 2515 เขมรเสรี 14 80px ลอง โบเรต 2515 26 ธันวาคม 2516 พรรคสังคมสาธารณรัฐ 15 80px เกวกี ลิม 26 ธันวาคม 2516 17 เมษายน 2518 พรรคสังคมสาธารณรัฐ  กัมพูชาประชาธิปไตย (พ.ศ. 2518–2522) 16 80px สริน ชาก 17 เมษายน 2518 4 เมษายน 2519 แนวร่วมรวบรวมชาติกัมพูชา 17 80px เอียง ซารี 4 เมษายน 2519 7 มกราคม 2522 พรรคคอมมิวนิสต์กัมพูชา  สาธารณรัฐประชามานิตกัมพูชา (พ.ศ. 2522–2532) 18 80px ฮุน เซน 10 มกราคม 2522 ธันวาคม 2529 พรรคปฏิวัติประชาชนกัมพูชา 19 80px กง กร็อม ธันวาคม 2529 ธันวาคม 2530 พรรคปฏิวัติประชาชนกัมพูชา  80px ฮุน เซน 2531 2532 พรรคปฏิวัติประชาชนกัมพูชา  รัฐกัมพูชา (พ.ศ. 2532–2536)  80px ฮุน เซน 2532 2533 พรรคปฏิวัติประชาชนกัมพูชา 20 80px ฮอ นำฮง 2533 29 ตุลาคม 2536 พรรคปฏิวัติประชาชนกัมพูชาพรรคประชาชนกัมพูชา  ราชอาณาจักรกัมพูชาที่สอง (พ.ศ. 2536–ปัจจุบัน) 21 80px นโรดม สิริวุธ 29 ตุลาคม 2536 24 ตุลาคม 2537 พรรคฟุนซินเปก 22 80px อึง ฮวด 24 ตุลาคม 2537 30 พฤศจิกายน 2541 พรรคฟุนซินเปก  80px ฮอ นำฮง 30 พฤศจิกายน 2541 4 เมษายน 2559 พรรคประชาชนกัมพูชา 23 80px ปรัก โสขนน์ 5 เมษายน 2559 22 สิงหาคม 2566 พรรคประชาชนกัมพูชา 24 80px ซก เจินดาโซเพีย 22 สิงหาคม 2566 20 พฤศจิกายน 2567 พรรคประชาชนกัมพูชา  80px ปรัก โสขนน์ 20 พฤศจิกายน 2567 ผู้ดำรงตำแหน่ง พรรคประชาชนกัมพูชา
# ชุบรออัลค็อยมะฮ์
ชุบรออัลค็อยมะฮ์ (, ,) เป็นเมืองที่ใหญ่เป็นอันดับที่ 4 ของประเทศอียิปต์ รองจากไคโร กีซา และอะเล็กซานเดรีย ตั้งอยู่ในเขตผู้ว่าการอัลก็อลยูบียะฮ์ บริเวณแนวชายแดนด้านเหนือของเขตผู้ว่าการไคโร เป็นส่วนหนึ่งของเขตมหานครไคโร

ในช่วงศตวรรษที่ 20 พื้นที่ดังกล่าวเป็นที่อยู่อาศัยของคนงานและครอบครัวเป็นหลัก เนื่องจากเป็นศูนย์กลางอุตสาหกรรมที่สำคัญ
# อัลลาษิกียะฮ์
อัลลาษิกียะฮ์ ( ; - การออกเสียงภาษา ซีเรีย : ,) เป็นเมืองท่าหลักของประเทศซีเรีย และเมืองหลักของเขตผู้ว่าการอัลลาษิกียะฮ์ ที่ตั้งอยู่บนชายฝั่งทะเลเมดิเตอร์เรเนียน  นอกจากจะเป็นท่าเรือแล้ว เมืองแห่งนี้ยังเป็นศูนย์กลางการผลิตที่สำคัญของเมืองเกษตรและหมู่บ้านโดยรอบอีกด้วย จากการประมาณการในปี 2023 ประชากรของเมืองนี้คือ 709,000 คน ประชากรเพิ่มขึ้นอย่างมากเนื่องจาก สงครามกลางเมืองซีเรียที่กำลังดำเนินอยู่ ซึ่งส่งผลให้ ผู้คนที่ต้องพลัดถิ่นภายในประเทศจากพื้นที่ที่กลุ่มกบฏยึดครองต้องหลั่งไหลเข้ามา ถือเป็นเมืองที่ใหญ่เป็นอันดับ 5 ของประเทศซีเรีย รองจากอะเลปโป ดามัสกัส ฮอมส์ และฮะมาฮ์
# กระทรวงกิจการนารี
กระทรวงกิจการนารี  เป็นกระทรวงของรัฐบาลที่รับผิดชอบกิจการสตรีในประเทศกัมพูชา ก่อตั้งขึ้นในปี พ.ศ. 2536 ในชื่อ กระทรวงกิจการนารีและทหารผ่านศึก  โดยมี ดร. อิง คันธะ ภาวี ดำรงตำแหน่งเป็นรัฐมนตรีว่าการกระทรวงกิจการสรีตั้งแต่ปี พ.ศ. 2547

 หน่วยงานในสังกัด 
กระทรวงกิจการนารี ประกอบด้วยหน่วยงานในสังกัด ดังนี้
 สำนักใหญ่บริหารและการคลัง 
 สำนักบริหารและบุคลากร 
 สำนักการเงินและพัสดุ 
 สำนักแผนงานและสถิติ 
 สำนักประสานงานกิจการระหว่างประเทศ 
 สำนักใหญ่ส่งเสริมความเท่าเทียมทางเพศและเศรษฐกิจ 
 สำนักกฎหมาย 
 ความเท่าเทียมทางเพศ 
 พัฒนาเศรษฐกิจ 
 สำนักใหญ่พัฒนาสังคม 
 สำนักคุ้มครองสิทธิทางเพศสภาพ 
 สำนักสตรีและสุขภาพ 
 สำนักสตรีและการศึกษา 
 สำนักใหญ่กระทรวง 
 สำนักตรวจสอบภายใน 
 สำนักกิจการสตรีประจำเมืองหลวงและจังหวัด
# กระทรวงสาธารณะการและคมนาคม
กระทรวงสาธารณะการและคมนาคม  เป็นกระทรวงของรัฐบาลที่รับผิดชอบการโยธาสาธารณะและการขนส่งในประเทศกัมพูชา กระทรวงนี้มีหน้าที่ "สร้าง บำรุงรักษา และจัดการโครงสร้างพื้นฐานด้านการขนส่งทั้งหมด เช่น ถนน, สะพาน, ท่าเรือ, ทางรถไฟ, ทางน้ำ และอาคาร" ในประเทศ สำนักงานกระทรวงตั้งอยู่ในพนมเปญ

 หน่วยงานในสังกัด 
กระทรวงสาธารณะการและคมนาคม ประกอบด้วยหน่วยงานภายใน ดังนี้

 สำนักใหญ่บริหารและการคลัง 
 สำนักใหญ่กฎหมาย แผนงาน และกิจการระหว่างประเทศ 
 สำนักใหญ่ทางหลวง 
 สำนักใหญ่ทางน้ำและทางอากาศ 
 สำนักใหญ่ขนส่งทางบก 
 สำนักใหญ่ท่าเรือและทางน้ำ 
 สำนักใหญ่การบินพลเรือน 
 สำนักใหญ่ที่อยู่อาศัยและการก่อสร้าง 
 สำนักใหญ่เทคโนโลยีสารสนเทศและการสื่อสาร 
 สำนักใหญ่สวัสดิการและสิ่งแวดล้อม 
 สำนักใหญ่กระทรวง
# ฟิลิปปา แลงลีย์
ฟิลิปปา เจย์น แลงลีย์  (เกิด 29 มิถุนายน ค.ศ. 1962) เป็นนักเขียนชาวบริติช ผู้อำนวยการสร้างภาพยนตร์ และนักปฏิเสธพระเกียรติศักดิ์อันเสื่อมทรามหลังสิ้นพระชนม์ของพระเจ้าริชาร์ดที่ 3 ที่เป็นที่รู้จักจากบทบาทของเธอในการค้นพบและการขุดหลุมฝังพระศพของพระเจ้าริชาร์ดที่ 3 ใน ค.ศ. 2012 ในฐานะส่วนหนึ่งของโครงการ ลุกกิงฟอร์ริชาร์ด ซึ่งทำให้เธอได้รับเครื่องราชอิสริยาภรณ์ MBE แลงลีย์เขียนหนังสือและปรากฏตัวในสารคดีความยาวเท่าภาพยนตร์เกี่ยวกับการค้นหาพระเจ้าริชาร์ดที่ 3 บทบาทการค้นหาของเธอยังปรากฏในภาพยนตร์เรื่อง กษัตริย์ที่สาบสูญ ใน ค.ศ. 2022 อีกด้วย

ชีวิตช่วงต้น
แลงลีย์เกิดที่บริติชเคนยาและตอนสองขวบเธอย้ายไปกับพ่อแม่ที่แบล็กเวลล์ ในดาร์ลิงตัน ประเทศอังกฤษ ที่ดาร์ลิงตัน เธอเข้าเรียนใน Hummersknott School และ Queen Elizabeth Sixth Form College และเริ่มต้นอาชีพในด้านการตลาด และในที่สุดก็มาตั้งรกรากที่เอดินบะระ

โครงการลุกกิงฟอร์ริชาร์ด

ชีวิตส่วนตัว

ก่อนการค้นพบ แพทย์ได้วินิจฉัยแลงลีย์ว่ามีอาการล้าเรื้อรัง ซึ่งหมายความว่าเธอต้องใช้เวลาหลายวันในการสะสมการนอน ก่อนที่จะเดินทางไปเมืองเลสเตอร์เพื่อสืบหาสถานที่เก็บพระวรกายของริชาร์ดที่ 3  

เธอสมรสกับจอห์น แลงลีย์ แต่ภายหลังแยกทางกัน ทั้งคู่มีลูกชายสองคน ใน ค.ศ. 2022 Steve Coogan ผู้รับบทเป็นจอห์น แลงลีย์ใน กษัตริย์ที่สาบสูญ กล่าวว่า "... ทั้งคู่มีความสัมพันธ์ที่น่าสนใจมากเพราะทั้งสองไม่ได้แต่งงานกันแล้ว แต่ทั้งสองยังคงรักกันและยังคงอยู่ในชีวิตของกันและกัน" และ "ผมไม่เคยเห็นความสัมพันธ์เช่นนั้นปรากฏบนหน้าจอมาก่อนเลย ... และผมต้องการแสดงให้เห็นแบบนั้น"
# แมสอูด เพเซชคียอน
แมสอูด เพเซชคียอน เป็นแพทย์และนักการเมืองชาวอิหร่าน เคยเป็นรัฐมนตรีว่าการกระทรวงสุขภาพและเวชศาสตร์ ปัจจุบันดำรงตำแหน่งประธานาธิบดีอิหร่านคนที่ 9 ถัดจากเอบรอฮีม แรอีซี ซึ่งถึงแก่อสัญกรรมในอุบัติเหตุเหตุเฮลิคอปเตอร์
ประวัติ
แมสอูด เพเซชคียอน เกิดเมื่อ 29 กันยายน 1954 ณ เมืองมาฮาบัด ทางตะวันตกเฉียงเหนือของอิหร่าน บิดาเป็นชาวอาเซอรี มารดาเป็นชาวเคิร์ด ทำให้เขาเติบโตมาในครอบครัวที่ใช้หลายภาษา ทั้งเปอร์เซีย อาเซอรี เคิร์ด และยังเรียนรู้อาหรับและอังกฤษในเวลาต่อมา 

เพเซชคียอนเข้าเรียนระดับประถมศึกษาที่เมืองมาฮาบัด ก่อนจะย้ายไปเรียนมัธยมศึกษาที่เมืองอูร์เมีย เขาสนใจทั้งวิชาวิทยาศาสตร์และสังคมศาสตร์ แต่ชีวิตของเขาเปลี่ยนไปอย่างสิ้นเชิงเมื่อถูกเรียกเกณฑ์ทหารขณะอายุ 19 ปีและประจำการที่จังหวัดซีสถานและบาโลชิสถาน ในช่วงเวลานี้เองที่เขาได้สัมผัสกับความเหลื่อมล้ำทางสาธารณสุขและความยากลำบากของประชาชนอย่างใกล้ชิด ซึ่งทำให้เขาอยากเป็นแพทย์

อาชีพแพทย์
หลังจากปลดประจำการทหาร เพเซชคียอนได้เข้าศึกษาที่มหาวิทยาลัยแพทยศาสตร์ทาบริซในปี 1976 ซึ่งเป็นช่วงที่ไม่นานก่อนเกิดการปฏิวัติอิหร่าน หลังจากนั้นก็เกิดสงครามอิรัก–อิหร่าน เขาไม่เพียงเป็นนักศึกษาแพทย์เท่านั้น แต่ยังทำหน้าที่แพทย์สนามในแนวรบ ควบคู่ไปกับการเป็นอาสาสมัครในสงคราม เพื่อดูแลทหารบาดเจ็บและผู้ประสบภัยจากการสู้รบ

ในปี 1985 เพเซชคียอนสำเร็จการศึกษาแพทย์เวชปฏิบัติทั่วไป และเริ่มงานเป็นอาจารย์สอนวิชาสรีรวิทยาในมหาวิทยาลัยทาบริซ ขณะเดียวกันก็ศึกษาต่อด้านศัลยศาสตร์ทั่วไป และต่อมาเป็นแพทย์เฉพาะทางด้านศัลยกรรมหัวใจจากมหาวิทยาลัยแพทยศาสตร์อิหร่านในปี 1993 ความมุ่งมั่นและความสามารถของเขาได้รับการยอมรับอย่างกว้างขวาง จนนำไปสู่การแต่งตั้งให้ดำรงตำแหน่งอธิการบดีของมหาวิทยาลัยทาบริซในปี 1994

ด้านชีวิตส่วนตัว เภรรยาและบุตรชายคนเล็กของเขาเสียชีวิตจากอุบัติเหตุทางรถยนต์ในปี 1994 เขาจึงเป็นพ่อเลี้ยงเดี่ยวดูแลลูกอีกสามคนเพียงลำพัง และไม่เคยแต่งงานใหม่ เหตุการณ์นี้ได้เพิ่มความเข้มแข็งและความเข้าใจในชีวิตให้กับเขายิ่งขึ้น เพเซชคียอนยังเสริมสร้างวิสัยทัศน์ผ่านประสบการณ์นานาชาติ โดยเคยเข้าร่วมอบรมด้านการจัดการนโยบายสุขภาพที่มหาวิทยาลัยฮาร์วาร์ด และมีประสบการณ์ฝึกงานในคลินิกต่างประเทศทั้งในอังกฤษ เม็กซิโก สวิตเซอร์แลนด์ และสหรัฐอเมริกา ทำให้เขามีมุมมองกว้างไกลและทันสมัยในเรื่องสาธารณสุขและการบริหาร

งานการเมือง
เพเซชคียอนก้าวเข้าสู่ตำแหน่งทางการเมืองในช่วงปลายทศวรรษ 1990 ภายใต้ประธานาธิบดีโมแฮมแมด ฆอแทมี ในปี 2001 เขาได้รับแต่งตั้งให้ดำรงตำแหน่งรัฐมนตรีว่าการกระทรวงสุขภาพและเวชศาสตร์ ซึ่งเขาใช้ประสบการณ์ด้านวิชาการและสาธารณสุขผลักดันนโยบายการแพทย์ที่เน้นความเท่าเทียมและการเข้าถึงบริการพื้นฐานของประชาชนในพื้นที่ห่างไกล

ต่อมา เพเซชคียอนได้รับเลือกเป็นผู้แทนราษฎรจากทาบริซหลายสมัย นับตั้งแต่ปี 2008 เป็นต้นมา เขาเป็นที่รู้จักในฐานะนักการเมืองสายกลางและนักปฏิรูปที่กล้าพูดในประเด็นอ่อนไหว เช่น สิทธิสตรี สิทธิชนกลุ่มน้อย และความโปร่งใสในการปกครอง 
อ้างอิง
# พยาธิใบไม้
พยาธิใบไม้  เป็นชั้นของหนอนตัวแบนที่รู้จักกันในชื่อ trematodes พวกมันสามารถติดเชื้อและก่อให้เกิดโรคในชั้นสัตว์มีกระดูกสันหลัง 5 ประเภท: สัตว์เลี้ยงลูกด้วยนม, นก, สัตว์สะเทินน้ำสะเทินบก, สัตว์เลื้อยคลาน และปลา

อนุกรมวิธาน
มีพยาธิใบไม้เท่าที่รู้จัก 18,000 ถึง 24,000 ชนิด แบ่งออกเป็นสองชั้นย่อย — Aspidogastrea และ Digenea โดย Aspidogastrea เป็นชั้นย่อยที่เล็กกว่า ซึ่งมีเพียง 61 ชนิด These พยาธิใบไม้โดยหลักติดเชื้อในชั้นไบวาลเวียและปลากระดูกแข็ง Digenea — ที่มีพยาธิใบไม้ส่วนใหญ่ — พบในมอลลัสก์บางชนิดและสัตว์มีกระดูกสันหลัง
# Ornithurae
Ornithurae (หมายถึง "หางนก" ในภาษากรีกโบราณ) เป็นเคลดที่รวมนกสมัยใหม่และญาติใกล้ชิดสุดอย่าง ichthyornithines และ hesperornithines เคลดนี้ได้รับการนิยามใน PhyloCode โดย Juan Benito และคณะฯ ใน ค.ศ. 2022 เป็น "เคลดที่เล็กที่สุดที่มี Ichthyornis dispar, Hesperornis regalis และ Vultur gryphus"

การจัดอันดับ
Ernst Haeckel บัญญัติชื่อนี้ใน ค.ศ. 1866 และรวมในกลุ่ม "นกแท้" ทั้งหมดที่มี "ลักษณะหางตามสัณฐานวิทยาของนกที่มีอยู่ทั้งหมด" (แปลโดย Jacques Gauthier) สิ่งนี้แยกกลุ่มนี้จาก Archaeopteryx ที่ Haeckel จัดให้อยู่ในกลุ่มใหม่ชื่อ Sauriurae กล่าวสั้น ๆ คือ นกสมัยใหม่มีหางสั้นแบบ pygostyle ที่เชื่อมติดกัน ส่วน Archaeopteryx ยังคงลักษณะหางยาวของไดโนเสาร์เทอโรพอดที่ไม่ใช่นกHaeckel, Ernst (1866). Generelle Morphologie der Organismen. Berlin: Georg Reimer.

ในตอนแรก Gadow เสนอ Neornithes เป็นคำแทนที่สำหรับ Ornithurae ใน ค.ศ. 1892 ถึง 1893 ดังนั้น ทั้ง Gauthier และ de Queiroz จัดให้ Neornithes เป็นชื่อพ้องรอง (junior synonym) ของ OrnithuraeGauthier, Jacques, de Queiroz, Kevin (2001). "Feathered dinosaurs, flying dinosaurs, crown dinosaurs, and the name 'Aves'". in New Perspective on the Origin and Evolution of Birds: Proceedings of the International Symposium in Honor of John H. Ostrom. Yale Peabody Museum. Yale University. New Haven, Conn. USA แม้ว่านักวิทยาศาสตร์คนอื่น ๆ จำนวนมากจะใช้คำว่า Neornithes เพื่ออ้างถึงกลุ่มมงกุฎ (crown group) ที่จำกัดมากกว่ามาก ซึ่งประกอบเพียงเฉพาะนกสมัยใหม่ (ซึ่ง Gauthier ใช้ชื่อว่า Aves) ในทางกลับกัน นักวิจัยบางคนใช้คำว่า Ornithurae เพื่ออ้างถึงเคลดอิงโหนด (node-based clade) ที่จำกัดมากกว่า ซึ่งยึดโยงกับ Hesperornis และนกสมัยใหม่

ความสัมพันธ์
แผนภาพวิวัฒนาการชาติพันธุ์ด้านล่างเป็นผลจากการวิเคราะห์ใน ค.ศ. 2017 โดย McLachlan และคณะฯ
# โตไกคีเซน
โตไกคีเซน  เป็นบริษัทขนส่งซึ่งมีสำนักงานใหญ่อยู่ที่ 1-16-1, Kaigan, เขตมินาโตะ, โตเกียว, ประเทศญี่ปุ่น ธุรกิจหลักของบริษัทคือการขนส่งสินค้าและผู้โดยสารระหว่างเกาะฮอนชูและหมู่เกาะอิซุในมหาสมุทรแปซิฟิก บริษัทจดทะเบียนอยู่ในตลาดหลักทรัพย์โตเกียว

 ทั่วไป 
บริษัทโตไกคีเซนเริ่มต้นธุรกิจการเดินเรือในปี ค.ศ. 1889 ในชื่อ โตเกียวเบย์ชิป  โดยเกิดจากการควบรวมกิจการบริษัทการเดินเรือขนาดเล็ก 4 แห่งเข้าด้วยกัน ประกอบด้วยเรือ 21 ลำ และมีน้ำหนักบรรทุกรวม 1.616 ตันกรอส ในปีถัดมา จึงได้จดทะเบียนจัดตั้งเป็นบริษัท

ในไม่ช้าก็เพิ่มธุรกิจในฮกไกโดและภาคตะวันออกเฉียงเหนือของญี่ปุ่น แต่ต่อมาก็เลิกกิจการไป ในปี ค.ศ. 1942 จึงได้เปลี่ยนชื่อมาเป็นชื่อปัจจุบัน คือ โตไกคีเซน  ซึ่งแปลว่า เรือทะเลตะวันออก

ในช่วงเวลาที่ยากลำบากทางการเงินหลังสงครามโลกครั้งที่สอง บริษัทได้รับเงินลงทุนจากฟูจิตะคันโก  ซึ่งเป็นหนึ่งในผู้นำในอุตสาหกรรมการบริการ ซึ่งยังคงเป็นผู้ถือหุ้นรายใหญ่ที่สุดของบริษัทด้วยหุ้นร้อยละ 20

ในปี ค.ศ. 1969 โตไกคีเซนได้ก่อตั้ง โองาซาวาระโอเชียนทรานสปอร์ต  ซึ่งเป็นธุรกิจร่วมกับคินไกยูเซน ซึ่งปัจจุบันเป็นบริษัทในเครือของนิปปงยูเซน

ตั้งแต่ปี ค.ศ. 2003 บริษัทได้นำเจ็ตฟอยล์ความเร็วสูงจำนวนหนึ่งมาให้บริการรับส่งผู้โดยสารไปและกลับจากหมู่เกาะอิซุThe high-speed jet ferry (Tōkai Kisen)

บริษัทจดทะเบียนในตลาดหลักทรัพย์โตเกียวตั้งแต่ปี ค.ศ. 1949
# กระทรวงการจัดการที่ดิน การผังเมือง และการก่อสร้าง
กระทรวงการจัดการที่ดิน การผังเมือง และการก่อสร้าง  เป็นกระทรวงของรัฐบาลกัมพูชา กระทรวงนี้มีหน้าที่รับผิดชอบในการควบคุมการใช้ที่ดิน, การผังเมือง, โครงการก่อสร้าง และการแก้ไขข้อขัดแย้งในการใช้ที่ดิน รัฐมนตรีว่าการกระทรวงการจัดการที่ดิน การผังเมือง และการก่อสร้างคนปัจจุบันคือ เซย์ ซัม อัล และสำนักงานของกระทรวงตั้งอยู่ในกรุงพนมเปญ ในปี พ.ศ. 2555 กระทรวงได้ออกใบอนุญาตให้กับโครงการก่อสร้าง 1,694 โครงการ ซึ่งลดลงร้อยละ 20 จาก 2,125 โครงการในปีก่อนหน้า แต่มีมูลค่าที่สูงกว่า 

 การแย่งชิงที่ดิน การให้สัมปทานที่ผิดกฎหมาย และการทุจริต 
ในปี พ.ศ. 2550-2551 รัฐบาลกัมพูชาเป็นผู้รับผิดชอบในการขายพื้นที่ดินทั้งหมดร้อยละ 45 ในกัมพูชาให้กับนักลงทุนต่างชาติเป็นหลัก ส่วนหนึ่งของสัมปทานเหล่านี้คือการคุ้มครองสัตว์ป่าหรือแม้แต่อุทยานแห่งชาติ (เช่น อุทยานแห่งชาติโบตุมซาโกร์)Maps Open Development Cambodia. See Economic Land Concessions, Concessions For Mining and Forest Concessions. และสัมปทานที่ดินเพื่อเศรษฐกิจ (ELC) ส่วนใหญ่ได้รับการออกโดยละเมิดกฎหมายที่ดินปี พ.ศ. 2544 ของกัมพูชาและพระราชกฤษฎีกาย่อยว่าด้วย ELC ผู้สังเกตการณ์มองว่าการขายที่ดินเป็นผลจากการแย่งชิงที่ดินและการทุจริตภายในระบบตุลาการ กระทรวง และระบบราชการของกัมพูชา การขายที่ดินอาจคุกคามชาวกัมพูชาโดยตรงมากกว่า 150,000 คนด้วยการขับไล่ และส่งผลกระทบต่อผู้คนมากกว่า 400,000 คน ประชาชนหลายพันคนตกเป็นเหยื่อของการขับไล่โดยบังคับ ทำให้เกิดความไม่สงบร้ายแรงทั่วประเทศTopic: Land Issues LICADHO. Accessdate: February 20th 2014.

 หน่วยงานในสังกัด 
กระทรวงการจัดการที่ดิน การผังเมือง และการก่อสร้าง ประกอบด้วยหน่วยงานในสังกัด ดังนี้

 สำนักใหญ่บริหาร 
 สำนักบริหารและกิจการทั่วไป 
 สำนักบุคลากร 
 สำนักวางแผน เศรษฐกิจ และการเงิน 
 สำนักกฎหมาย 
 สำนักพัฒนาเศรษฐกิจ กิจการลงทุน และความสัมพันธ์ระหว่างประเทศ 
 สำนักใหญ่จัดระเบียบที่ดินและผังเมือง 
 สำนักวิจัยและข้อกำหนด 
 สำนักจัดระเบียบที่ดิน 
 สำนักผังเมือง 
 สำนักใหญ่ก่อสร้าง 
 สำนักวิจัยเทคนิคการก่อสร้าง 
 สำนักศึกษาโครงการและผัง 
 สำนักก่อสร้าง 
 สำนักใหญ่สำรวจที่ดินและภูมิศาสตร์ 
 สำนักบริหารจัดการที่ดิน 
 สำนักตรวจราชการที่ดิน 
 สำนักเทคนิค 
 สำนักอนุรักษ์สำรวจที่ดิน 
 สำนักภูมิศาสตร์ 
 สำนักเทคโนโลยีสารสนเทศสำรวจที่ดิน 
 สำนักใหญ่เคหะสถาน 
 สำนักงานข้อกำหนด แผน และความร่วมมือด้านงานเคหะสถาน 
 สำนักเทคนิคและการพัฒนาเคหะสถาน 
 สำนักกองทุนและสินเชื่อเคหะสถาน 
 สำนักสัมปทานที่ดินเพื่อสังคม 
 สำนักใหญ่ผู้ตรวจราชการ 
 สำนักตรวจสอบและรับเรื่องร้องเรียน 
 สำนักตรวจสอบที่ดิน 
 ห้องปฏิบัติการก่อสร้างแห่งชาติ 
 สำนักกิจการบริหารและแผนการเงิน 
 สำนักทดลอง 
 สำนักวิจัยและพัฒนา 
 สำนักตรวจสอบภายใน 
 ศูนย์ฝึกอบรมวิชาชีพ 
 หน่วยจัดซื้อจัดจ้าง 
 คณะกรรมการแห่งชาติเพื่อการจัดการและพัฒนาพื้นที่ชายฝั่งทะเลกัมพูชา 
 คณะกรรมการจัดระเบียบที่ดินและผังเมืองแห่งชาติ 
 สภาว่าด้วยข้อกำหนดทางเทคนิคการก่อสร้างแห่งชาติ 
 หน่วยงานแก้ไขข้อพิพาทที่ดินแห่งชาติ 
 คณะกรรมการสัมปทานที่ดินเพื่อสังคมแห่งชาติ 
 สภาสถาปนิกกัมพูชา 
 คณะกรรมการสำรวจที่ดินแห่งชาติ 
 หน่วยงานตรวจสอบทางการเงิน 
 สำนักงานจัดระเบียบที่ดิน ผังเมือง การก่อสร้าง และสำรวจที่ดินประจำเมืองหลวง-จังหวัด 

 รัฐมนตรี 
รูปชื่อวาระพรรคจากถึง80pxIm Chhun Lim——พรรคประชาชนกัมพูชา80pxเจีย โสภารา5 เมษายน 2559—พรรคประชาชนกัมพูชา80pxเซย์ ซัม อัล—ปัจจุบันพรรคประชาชนกัมพูชา
# วินโดวส์ 8.1
วินโดวส์ 8.1   เป็นระบบปฏิบัติการวินโดวส์เอ็นทีที่พัฒนาโดยไมโครซอฟท์ โดยออกสู่ตลาดในวันที่ 27 สิงหาคม ค.ศ. 2013 และวางจำหน่ายสำหรับขายปลีกในในวันที่ 17 ตุลาคม ปีเดียวกัน ซึ่งห่างจากการออกสู่ตลาดของรุ่นก่อนหน้าประมาณ 1 ปี และแทนที่ด้วยวินโดวส์ 10 ในวันที่ 29 กรกฎาคม 2015 วินโดวส์ 8.1 เปิดให้ดาวน์โหลดผ่านเอ็มดีเอ็นและเทคเน็ต และให้ผู้ใช้วินโดวส์ 8 และ วินโดวส์อาร์ทีเวอร์ชันขายปลีกสามารถอัปเกรดได้ฟรีผ่านวินโดวส์สโตร์ วินโดวส์เซิร์ฟเวอร์ 2012 อาร์ 2 ซึ่งเป็นเวอร์ชันเซิร์ฟเวอร์เปิดตัวเมื่อวันที่ 18 ตุลาคม 2013

วินโดวส์ 8.1 มุ่งเน้นไปที่การแก้ไขข้อร้องเรียนของผู้ใช้วินโดวส์ 8 และนักวิจารณ์เมื่อเปิดตัว การปรับปรุงต่าง ๆ ได้แก่ หน้าจอเริ่มต้นที่ได้รับการปรับปรุง มุมมองแบบสแน็ปเพิ่มเติม แอปที่รวมเพิ่มเติม การผสานการทำงานกับวันไดรฟ์ (เดิมชื่อ สกายไดรฟ์) ที่แนบแน่นขึ้น อินเทอร์เน็ตเอกซ์พลอเรอร์ 11 (IE11) ระบบค้นหาแบบรวมที่ขับเคลื่อนด้วยบิง การคืนค่าปุ่มเริ่มต้นที่มองเห็นได้บนทาสก์บาร์ และความสามารถในการคืนสภาพการทำงานเดิมของการเปิดเดสก์ท็อปของผู้ใช้เมื่อเข้าสู่ระบบแทนที่จะเป็นหน้าจอเริ่ม วินโดวส์ 8.1 ยังเพิ่มการสนับสนุนสำหรับเทคโนโลยีใหม่ที่กำลังมาแรงในขณะนั้น เช่น จอแสดงผลความละเอียดสูง การพิมพ์ 3 มิติ ไวไฟไดเร็ค และการสตรีมมิราแคสต์ เช่นเดียวกับระบบไฟล์รีซิเลียนต์ (ReFS)

วินโดวส์ 8.1 ได้รับกระแสตอบรับในเชิงบวกมากกว่าวินโดวส์ 8 โดยผู้ใช้ชื่นชมในฟังก์ชันการทำงานที่ขยายมากขึ้นสำหรับแอปเมื่อเทียบกับวินโดวส์ 8 การผสานรวมกับวันไดรฟ์ การปรับแต่งอินเทอร์เฟซผู้ใช้ และการเพิ่มบทช่วยสอนที่ครอบคลุมสำหรับการใช้งานอินเทอร์เฟซวินโดวส์ 8 แม้จะมีการปรับปรุง แต่วินโดวส์ 8.1 ยังคงถูกวิพากษ์วิจารณ์ว่าไม่ได้แก้ไขปัญหาทั้งหมดของวินโดวส์ 8 (เช่น การผสานรวมที่ไม่ดีระหว่างแอปสไตล์เมโทรและอินเทอร์เฟซเดสก์ท็อป) และผลกระทบต่อความเป็นส่วนตัวที่อาจเกิดขึ้นจากการใช้บริการออนไลน์ที่ขยายออกไป วินโดวส์ 8.1 ถูกแทนที่ด้วยวินโดวส์ 10 ในปี 2015 การสนับสนุนหลักสำหรับวินโดวส์ 8.1 สิ้นสุดลงในวันที่ 9 มกราคม 2018 และการขยายเวลาสนับสนุนสิ้นสุดลงในวันที่ 10 มกราคม 2023 การสนับสนุนหลักสำหรับวินโดวส์ 8.1 เอ็มเบ็ดเด็ดอินดัสทรีสิ้นสุดลงในวันที่ 10 กรกฎาคม 2018 และการขยายเวลาสนับสนุนสิ้นสุดลงในวันที่ 11 กรกฎาคม 2023 ณ เดือนเมษายน 2025 คาดว่ามีคอมพิวเตอร์ร้อยละ 0.28 ที่ยังคงใช้วินโดวส์ 8.1
 อ้างอิง
# ปีเตอร์ ดัตตัน
ปีเตอร์ เครก ดัตตัน (เกิด 18 พฤศจิกายน 1970) เป็นอดีตนักการเมืองชาวออสเตรเลียที่ดำรงตำแหน่งผู้นำฝ่ายค้านและหัวหน้าพรรคเสรีนิยมตั้งแต่ปี 2565 ถึง 2568 เขาเป็นสมาชิกรัฐสภา (MP) เขต ดิกสัน ของควีนส์แลนด์ ระหว่างการเลือกตั้งปี 2544 และ 2568

ดัตตันเติบโตในบริสเบน เขาทำงานเป็นเจ้าหน้าที่ตำรวจในกรมตำรวจควีนส์แลนด์เป็นเวลากว่าสิบปีหลังจากจบการศึกษา และต่อมาก็ทำธุรกิจก่อสร้างร่วมกับพ่อของเขา เขาเข้าร่วมพรรคเสรีนิยมเมื่อเป็นวัยรุ่นและได้รับเลือกให้เป็นสมาชิกสภาผู้แทนราษฎรในการเลือกตั้งเมื่อปี พ.ศ.2544 ขณะอายุ 30 ปี หลังจากการเลือกตั้งเมื่อปี พ.ศ.2547 เขาได้รับแต่งตั้งเป็นรัฐมนตรีว่าการกระทรวงการจ้างงานในเดือนมกราคม 2549 ดัตตันได้รับการเลื่อนตำแหน่งเป็นผู้ช่วยเหรัญญิกภายใต้การนำของปีเตอร์ คอสเตลโล หลังจากที่พันธมิตรระหว่างพรรคเสรีนิยมและพรรคชาติพ่ายแพ้ในการเลือกตั้งปี 2550 เขาก็ได้รับแต่งตั้งให้ดำรงตำแหน่งรัฐมนตรีเงาด้านสาธารณสุขในคณะรัฐมนตรีเงา ซึ่งเป็นตำแหน่งที่เขาดำรงอยู่เป็นเวลาหกปีถัดมา
# ซินนาธัมบี ราชรัทนัม
ซินนาทัมบี ราจารัตนัม (อังกฤษ: Sinnathamby Rajaratnam; ทมิฬ: சின்னத்தம்பி ராஜரத்தினம்; 25 กุมภาพันธ์ ค.ศ. 2458 – 22 กุมภาพันธ์ ค.ศ. 2549) หรือที่รู้จักกันในชื่อ เอส. ราจารัตนัม เป็นนักการเมืองชาวสิงคโปร์ผู้เป็นหนึ่งในผู้ก่อตั้งพรรคกิจประชาชน (PAP) และเป็นบุคคลสำคัญในประวัติศาสตร์การเมืองของสิงคโปร์

ราจารัตนัมมีบทบาทสำคัญในการก่อตั้งประเทศสิงคโปร์ โดยเฉพาะอย่างยิ่งในการดำรงตำแหน่งรัฐมนตรีว่าการกระทรวงการต่างประเทศคนแรกของสิงคโปร์ (ค.ศ. 2508–2523) ซึ่งเขามีส่วนร่วมในการวางรากฐานนโยบายต่างประเทศของประเทศ นอกจากนี้ เขายังดำรงตำแหน่งเป็นรัฐมนตรีว่าการกระทรวงแรงงาน (ค.ศ. 2502–2508), รัฐมนตรีประจำสำนักนายกรัฐมนตรี (ค.ศ. 2508–2523), รองนายกรัฐมนตรีคนที่สองของสิงคโปร์ (ค.ศ. 2523–2528) และรัฐมนตรีอาวุโสของสิงคโปร์ (ค.ศ. 2528–2533)

เขายังเป็นผู้เขียนคำปฏิญาณแห่งชาติของสิงคโปร์ (National Pledge) ซึ่งเป็นคำปฏิญาณที่ชาวสิงคโปร์ท่องเพื่อแสดงความสามัคคีและมุ่งมั่นต่อประเทศ
# จอห์น เทอร์เนอร์
จอห์น เนเปียร์ วินด์แฮม เทอร์เนอร์ (อังกฤษ: John Napier Wyndham Turner; 7 มิถุนายน ค.ศ. 1929 – 19 กันยายน ค.ศ. 2020) เป็นนักการเมืองและทนายความชาวแคนาดา ผู้ดำรงตำแหน่งนายกรัฐมนตรีคนที่ 17 ของแคนาดาตั้งแต่เดือนมิถุนายนถึงกันยายน ค.ศ. 1984

เทอร์เนอร์เริ่มต้นอาชีพทางการเมืองในฐานะสมาชิกสภาสามัญชนสำหรับเขตเลือกตั้งเซนต์ลอว์เรนซ์–เซนต์จอร์จในปี 1962 หลังจากนั้นเขาก็ดำรงตำแหน่งสำคัญหลายตำแหน่งในคณะรัฐมนตรีของปิแยร์ ทรูโด รวมถึงรัฐมนตรีว่าการกระทรวงยุติธรรมและอัยการสูงสุด (ค.ศ. 1968–1972) และรัฐมนตรีว่าการกระทรวงการคลัง (ค.ศ. 1972–1975)

หลังจากที่ทรูโดประกาศลาออกจากตำแหน่ง เทอร์เนอร์ก็ได้รับเลือกเป็นหัวหน้าพรรคเสรีนิยมและเข้ารับตำแหน่งนายกรัฐมนตรี อย่างไรก็ตาม รัฐบาลของเขามีวาระที่สั้นมาก เนื่องจากเขาได้ขอให้มีการเลือกตั้งทั่วไปทันทีหลังจากเข้ารับตำแหน่ง และพรรคเสรีนิยมก็พ่ายแพ้ให้กับพรรคก้าวหน้าอนุรักษ์นิยมภายใต้การนำของไบรอัน มัลโรนีย์

แม้จะพ่ายแพ้ในการเลือกตั้ง เทอร์เนอร์ยังคงดำรงตำแหน่งหัวหน้าพรรคเสรีนิยมและเป็นผู้นำฝ่ายค้านจนกระทั่งปี 1990 หลังจากนั้นเขาก็กลับไปทำงานด้านกฎหมาย